kardosdrur/scandi-wiki huggingface dataset:
Aaron Avsjalomov

Aaron Avsjalomov ((), født 11. november 1894 i Nikolajevsk ved Amur, Sibirien i Det Russiske Kejserrige, død 26. april 1965 i New York i USA) var en russisk/jødisk komponist og lærer.

Avsjalomov studerede først medicin i Zürich som ung og tog derefter til Shanghai i Kina for at studere musik, og senere blive lærer og komme til at undervise fremtidige kinesiske komponister i komposition.

Han eksperimenterede med at blande kinesisk folklore og vestlige teknikker i sine orkestrale kompositioner. Han skrev to symfonier, violinkoncert, fløjtekoncert, klaverkoncert og orkesterværker.

Udvalgte værker 

 Symfoni nr. 1 (19?) - for orkester
 Symfoni nr. 2 (1949) - for orkester
 Symfoni nr. 3 "Til minde om Serge og Natalie Koussevitzky" (1953) - for orkester
 Klaverkoncert "om kinesiske temaer og rytmer" (1935) - for klaver og orkester
 Fløjtekoncert (19?) - for fløjte og orkester
 Violinkoncert (19?) - for violin og orkester

Kilde 
 Om Aaron Avsjalomov

Personer fra Nikolajevsk ved Amur
Komponister fra Rusland
Klassiske komponister fra det 20. århundrede
Jøder fra Rusland
Ammonal

Ammonal er et sprængstof sammensat af ammoniumnitrat og aluminiumspulver.

Ammoniumnitratet fungerer som oxidator, medens aluminiumspulveret fungerer som det brændbære eksplosiv. Brugen af det relativt billige ammoniumnitrat og aluminiumspulver kan erstatte brugen af ren trotyl (TNT), der er relativt kostbart. Ammonal har dog en reduceret sprængkraft i forhold til TNT. 

Ammonal optager let fugtighed, da nitrat er meget hygroskopisk.

Ammonal brænder voldsomt, hvis det bliver udsat for fri luft, men kan detonere, hvis det er indkapslet.

Sprænghastigheden af ammonal er ca. 4.400 meter pr. sekund mod ren trotyls sprænghastighed på ca. 6.900 meter pr. sekund.

Sprængstoffer
Sankt Nikolai Kirke (Nakskov)

Sankt Nikolai Kirke er byen Nakskovs største kirke og ligger på det vestlige Lolland. Oprindeligt stod der en romansk teglkirke fra begyndelsen af 1200-tallet på stedet, hvoraf kun den sydøstlige del af den nuværende kirke stammer herfra. Man havde omkring år 1400 planer om at bygge en katedral i købstaden, men som ombygningsarbejdet skred frem måtte man opgive pga. pengemangel og en voldsom bybrand i 1420. Sankt Nikolai Kirke var over 200 år om at blive færdiggjort i 1650´erne og kom derfor til at bestå af flere stilarter. I sin helhed fremtræder den dog overvejende som et gotisk bygningsværk og er viet til Sankt Nikolaus der regnes som de søfarendes skytshelgen. Kirkens tårn er 70 m højt og kan ses over lang afstand på det flade Lolland.

Kirken 
Den rødbrune murstensbygning består foruden selve kirkeskibet af koret mod øst og tårnet mod vest. Skibet har to sideskibe med hvælvinger og seks vinduer på hver side, mens det høje hovedskib har tre hvælvinger med tre vinduer på siderne. De to kirkerum adskilles af seks piller og seks buer. Kirkens kor er tresidet med en takket gavl, og gulvet er højere beliggende end den øvrige del af kirkegulvet. Man byggede i 1898 en marmortrappe op til koret.

Altertavlen stammer fra 1657 og er et billedskærerarbejde udført i barok stil med fire afdelinger af Kristi passionshistorie som centrum samt apostlene udskåret på siderne.

Prædikestolen er udført af billedskæreren Jørgen Ringnis i 1630 og fremstår både forgyldt og farverig. Der findes fem relieffer på den, der viser Abrahams ofring af sin søn Isak, slangen der frister Kristus i ørkenen, korsfæstelsen, opstandelsen og himmelfarten. Lydhimlen over stolen viser Giveren og Hustru.

Kirkens tårn har skiftet udseende flere gange op gennem historien. Dets oprindelige høje spir blev i 1587 ramt af et lyn og måtte efter en del år nedtages i 1617. Året efter rejstes et nyt spir, men dette blæste omkuld under en storm i 1625. Herefter gav man tårnet et hættelignende spir med et afkortet spidstag, som Kong Frederik 4. under et besøg i Nakskov efter sigende skulle have sagt om: "Aldrig har jeg set saa stor en mand med saa lille en hat "!
Lynet slog ned i spiret 1687 og i 1700-tallet fik tårnet takkede gavle, der blev taget ned efter endnu et lynnedslag i 1822. Først omkring år 1900 lod man arkitekt H.C. Glahn færdiggøre bygningsværket der nu fik blændinger, "fejlvendte" kamtaksgavle og et 30 m højt kobberspir. Siden fuldendelsen i 1906 har tårnet bevaret sit udseende.

Eksterne henvisninger 
 Sankt Nikolai Kirke hos KortTilKirken.dk
 Sankt Nikolai Kirke hos danmarkskirker.natmus.dk (Danmarks Kirker, Nationalmuseet)

Litteratur 
 Niels Peter Stilling: Politikens bog om Danmarks Kirker; Politikens Forlag, 2004; 
 H. Weitemeyer: J.P. Trap, Kongeriget Danmark, Tredje Bind – Bornholms, Maribo, Odense og Svendborg Amter; København 1899 (tredje omarbejdede udgave)

Galleri 

Kirker i Lolland Kommune
Kirker i Lolland-Falsters Stift
Kirker i Maribo Amt
Bygninger, konstruktioner og anlæg i Nakskov
Gotisk arkitektur i Danmark
Herzog Anton Ulrich-Museum

Herzog Anton Ulrich-Museum er kunstmuseum i Braunschweig, Tyskland. Det lægger hus til en række store kunstmalere, så som Cranach, Holbein, van Dyck, Vermeer, Rubens og Rembrandt. Museumssamlingen inkluderer også 100.000 kopperstik og 10.000 tegninger.

Museet blev grundlagt i 1754 og er således et af de ældste museer i Europa. Den nuværende bygning blev åbnet for offentligheden i 1887. Arkitekten Oskar Sommer tegnede det i en italiensk renæssancestil. Museet blev lukket i 2010 for restaurering og ombygning, og det forventedes genåbnet i 2014. Det blev det dog ikke. Der skulle gå to år mere. Efter ca. 7 års renovering blev det åbnet 23. oktober 2016.

Værker, i udvalg

Eksterne henvisninger 
 Officiel hjemmeside  

Kunstmuseer i Tyskland
Etableret i 1754
Karl Wedell

Karl Wilhelm Adam Sigismund lensgreve Wedell-(Wedellsborg) (14. marts 1806 på Nygård, Åstrup Sogn, Haderslev Herred – 15. marts 1882 på Wedellsborg) var en dansk godsejer og lensbesidder, bror til Julius Wilhelm Georg Ferdinand Wedell.

Han var søn af lensgreve Hannibal Wilhelm Wedell (1780-1828, gift 2. gang 1817 med Marie Ernestine Amalie von Rosen, 1790-1871) og Louise von Warnstedt (1777-1835). 22 år gammel tiltrådte han ved faderens død besiddelsen af grevskabet, som han overtog i en dårlig forfatning og behæftet med stor gæld; bygningerne på hovedgårdene samt kirkerne var for størstedelen i forfalden stand, ligesom bøndergodset var forarmet. Ved en dygtig administration og god økonomi bragtes imidlertid grevskabet efterhånden på fode, en bedre drift indførtes på hovedgårdene, hvis bygninger til dels forøgedes, hoveriet på alle gårdene afløstes 1838-43, og bøndergårdene udflyttedes; samtidig forøgedes grevskabets skovareal med o. 1200 tdr. land, hvoraf 1000 tdr. land indtagen bondejord af dårlig beskaffenhed, ligesom 200 tdr. land blev inddæmmet og tørlagt, hvorhos 1835 gården Orelund tilkøbtes og indtoges under grevskabet; disse foretagender, der begunstigedes af opadgående konjunkturer, førte til meget heldige resultater. 1854 købte Wedell yderligere Frederiksgave hovedgård med møller og skove, der ved hans død ifølge hans testamente blev grundlaget for Lensgreve Karl Wedells Stiftelse til understøttelse for familien. Desuden oprettede han et legat på 200.000 kr. til trængende uden for fattigvæsenet på grevskabet. Hans sidste erhvervelse blev Billeshave i 1867.

I øvrigt var Wedell en udpræget konservativ natur, således solgtes i hans tid intet af grevskabets bøndergods til selvejendom. Wedell døde på Wedellsborg 15. marts 1882; 1840 var han blevet udnævnt til kammerherre, 1872 til gehejmekonferensråd. Wedell blev Ridder af Dannebrog 1854, Dannebrogsmand 1860, Kommandør af 2. grad 1869 og af 1. grad 1878 og modtog Storkorset i 1881.

Han blev gift 29. april 1834 på Nygård med Rosa von Krogh (1. oktober 1805 på Løjtmark i Svans Sogn – 27. november 1870 på Wedellsborg), datter af overforstmester, gehejmekonferensråd Frederik Ferdinand von Krogh (1780-1844) og Johanne Sophie von Warnstedt (1781-1867).

Han er begravet i Husby Kirke.

Der findes et portrætmaleri af Emil Bærentzen på Wedellsborg. Maleri som yngre (sammesteds). Maleri (forhen på Hindsgavl Slot). Litografi 1880 af I.W. Tegner efter fotografi. Fotografier.

Kilder 
 C.E.A. Schøller, "Carl Wedell", i: C.F. Bricka (red.), Dansk Biografisk Lexikon, København: Gyldendal 1887-1905.
 Ferdinand von Krogh, Dansk Adelskalender, s. 457.

Godsejere fra Danmark
Lensgrever fra Danmark
Storkors af Dannebrog
Danskere i 1800-tallet
Personer fra Fyn
Legatstiftere fra Danmark
Filantroper fra Danmark
Karl
Personer i Dansk Biografisk Leksikon
Kammerherrer fra Danmark
Gehejmekonferensråder fra Danmark
Anna Dawson

Anna Dawson (født 27 juli 1937) er en engelsk skuespiller og sanger.
Hun har medvirket i flere West End musicals som Dixon of Dock Green i 1960'erne og The Benny Hill Show i 1980'erne. Hun har også spillet Hyacinths søster Violet ("hende med Mercedes, sauna og plads til en pony") i de sidste episoder af Fint skal det være.

Dawson er gift med den tidligere Black and White Minstrel Show solist John Boulter

Eksterne henvisninger 
 

Skuespillere fra England
Personer fra Bolton
Eric Schmidt

Eric Emerson Schmidt (født den 27. april 1955) er en amerikansk ingeniør, bestyrelsesformand hos Google, og tidligere medlem af Apples bestyrelse. Fra 2001-2011 var han den administrerende direktør for Google.

Eksterne henvisninger 

Erhvervsfolk fra USA
Alphabet Inc.
Ingeniører fra USA
Nearshoring

Nearshoring er outsourcing til tredjepart, men indenfor det geografiske nærområde. 

Det kan eksempelvis være indenfor samme land eller hos nabolandene. Nearshoring giver fordele i forhold til offshoring vedrørende tidsforskel, kultur, sprog, politisk situation etc. Omvendt vil nearshoring sjældent have samme omkostningsfordele som offshoring.

Erhvervsøkonomi
Moskéer i Nederlandene

Denne liste opsummerer nogle af de moskeer i Nederlandene. Pr. 2010, er der 453 moskeer bygget i Nederlandene. Bemærk venligst, at nedenstående liste er ufuldstændig.

Se også
 Moskéer i Europa

 
Lister over bygninger, konstruktioner og anlæg
DM i håndbold 2009-10 (mænd)

Danmarksmesterskabet i håndbold for mænd 2009–10 var det 74. Danmarksmesterskab i håndbold for mænd afholdt af Dansk Håndbold. Mesterskabet blev vundet af AaB Håndbold, som i en dramatisk finaleserie besejrede KIF Kolding efter tre kampe, hvor den sidste blev afgjort på straffekastkonkurrence, og holdet sikrede sig dermed sin første DM-titel. Bronzemedaljerne gik til Bjerringbro-Silkeborg, som i brozekampene sejrede over FIF.

Jack & Jones Ligaen

Grundspil 

I grundspillet spillede 14 hold en dobbeltturnering alle-mod-alle. Undervejs gik GOG Svendborg TGI imidlertid konkurs, og holdet blev trukket ud af turneringern. De otte bedst placerede hold gik videre til medaljeslutspillet. Holdene, der sluttede på 9.- til 13.-pladsen måtte spille kvalifikation til den efterfølgende sæson af HåndboldLigaen, mens nr. 14 rykkede (GOG Svendborg TGI) direkte ned i 1. division.

Slutspil 

De otte bedste hold fra grundspillet spillede i medaljeslutspillet. Holdene blev inddelt i to grupper med fire hold, der begge spillede en dobbeltturnering alle-mod-alle. Holdene, der sluttede på første- eller andenpladsen i grundspillet, startede slutspillet med 2 point, mens holdene der sluttede på tredje- eller fjerdepladsen, startede med 1 point. Vinderne af de to gruppe kvalificerede sig til DM-finalen, mens de to toere gik videre til bronzekampen. Begge finalekampe blev spillet bedst af tre kampe.

Gruppe A

Gruppe B

Bronzekamp

Finale

Kilder / eksterne henvisninger 
 Dansk Håndbold Forbund
 Politikens avisarkiv – 30. maj 2010

Noter 

Håndbold i 2009
Håndbold i 2010
DM i håndbold (mænd)
Austin Maestro

Austin Maestro var en bilmodel fra Austin bygget mellem starten af 1983 og slutningen af 1993.

Historie 
Maestro blev introduceret i marts 1983 som efterfølger for Austin Allegro, som 5-dørs hatchback. Ligesom Allegro har modellens navn noget med musik at gøre.

Maestro fandtes med motorer fra 1,3 til 2,0 liter. Bemærkelsesværdigt var det futuristiske interiør, det digitale kombiinstrument og en talende kørecomputer. Efter de første byggeår blev modellen dog udstyret med et konventionelt instrumentbræt.

I 1984 introducerede Austin den store mellemklassebil Montego, som var baseret på platformen fra Maestro, og i 1985 blev den sportsligere variant MG Maestro introduceret. I 1988 blev modelprogrammet udvidet med en varebiludgave.

I december 1993 blev produktionen af Maestro og Montego indstillet i Storbritannien, efter at Austin Rover var blevet købt af BMW. Nogle hundrede eksemplarer blev dog CKD-monteret i Bulgarien.

I Kina bygges Maestro stadigvæk med fronten fra Montego. Den i efteråret 1995 introducerede tredje generation af Rover 200-serien, der var baseret på Hondas Concerto/Civic, kan betragtes som indirekte efterfølger.

Tekniske data 
Datablad Austin Maestro (1983–1993)

Datablad MG Maestro (1985–1991)

Noter

Eksterne henvisninger 

Maestro
Små mellemklassebiler
Forhjulstrukne biler
Biler introduceret i 1983
Biler fra 1980'erne
Biler fra 1990'erne
British Leyland
Wimbledon-mesterskabet 1880

Wimbledon-mesterskabet 1880 var den fjerde udgave af Wimbledon-mesterskaberne. Turneringen blev spillet i All England Lawn Tennis and Croquet Club i London, Storbritannien i perioden 5. – 15. juli 1880.

Turneringen var en herresingleturnering med deltagelse af 60 spillere. Mesterskabet blev afgjort i udfordringsrunden, hvor den forsvarende mester, John Hartley spillede mod vinderen af All Comers-turneringen, hvor de resterende spillere spillede om retten til at møde Hartley i udfordringsrunden. John Hartley besejrede Herbert Lawford med 6-3, 6-2, 2-6, 6-3 og sikrede sig dermed sin anden Wimbledon-titel.

I forhold til sidste mesterskab havde man besluttet at sænke nethøjden ved netstolperne fra 144,8 cm (4 fod 9 tommer) til 121,9 cm (4 fod).

Resultater 

Turneringen var en herresingleturnering og havde deltagelse af 60 spillere, og alle kampe blev spillet bedst af fem sæt, og den første spiller, der vandt seks partier i et sæt, vandt sættet, undtagen i All Comers-finalen, hvor sættene skulle vindes med mindst to overskydende partier.

De 59 spillere spillede i All Comers-turneringen om retten til at udfordre den forsvarende mester, John Hartley, i "udfordringsrunden".

Udfordringsrunden 

I "udfordringsrunden" spillede vinderen af All Comers-finalen, Herbert Lawford, mod den forsvarende mester, John Hartley, om mesterskabet i herresingle.

All comers-turneringen

Kvartfinaler, semifinaler og finale

Første til tredje runde

Kilder / eksterne henvisninger 
 The Championships, Wimbledon 
 Tennis Archives - Wimbledon 1880 

1880
Tennis i 1880
Karl Wedell-Wedellsborg (1877-1964)

Karl baron Wedell-Wedellsborg (25. juli 1877 i Hjørring – 9. december 1964) var en dansk officer, bror til Vilhelm Wedell-Wedellsborg og far til Vilhelm Wedell-Wedellsborg.

Han var søn af kammerherre, baron Vilhelm Wedell-Wedellsborg (1827-1914) og hustru Louise f. komtesse Schulin, blev premierløjtnant i Den Kongelige Livgarde 1901, var 1 år i fransk tjeneste og blev kaptajn ved 6. bataljon 1913. Han blev forsat til Livgarden 1915, til reserven 1929, blev oberstløjtnant 1931 og fik afsked 1932. Han var desuden kammerherre og revisor ved Ordenskapitlet, Kommandør af Dannebrog og Dannebrogsmand og bar en lang række udenlandske ordener.

Han blev gift 11. oktober 1907 i Garnisons Kirke med Ettie Caroline Blom (18. marts 1884 i København – 27. februar 1962), datter af etatsråd F.V. Blom og hustru Ellen Marguerite f. Halkier.

Kilder 
 Kraks Blå Bog 1957

Kommandører af Dannebrog
Personer fra Hjørring
Hofembedsmænd fra Danmark
Officerer fra Danmark
Danskere i 1900-tallet
Personer i Kraks Blå Bog (afdøde)
Baroner fra Danmark
Karl 2
Kammerherrer fra Danmark
Mithun Perera

K. Mithun Chamika Udayanga Perera (født 26. december 1986, Boralla, Sri Lanka) er en Sri Lankisk golfspiller. Han er søn af den kendte golfspiller Nandasena Perera. Mithun vandt i 2009 de tredje årlige Annual Asia Pacific Amateur Championship, i Mission Hills, Kina. I 2010, blev han den første Sri Lankiske golfspiller nogensinde der kvalificerede sig til Australian Open.I 2011 blev han professionel og spiller i øjeblikket i Indian PGA Tour circuit.
Indtil videre i løbet af sæsonen har han spillet i 9 turneringer, og er placeret på en 10. plads.

Kilder

Eksterne henvisninger
 Mithun Perera på golflk.com 

Golfspillere fra Sri Lanka
Yurio Akitomi

Yurio Akitomi (født 13. September 1950) er en japansk professionel golfspiller.

Akitomi har deltager under Japan Golf Tour, tre gange og vundet.

Turneringer vundet

Japan Golf Tour 
Kyusyu Open 1979
Kyusyu Open 1980
Kyusyu Open 1981

Andre 
1977 Thailand Open

Eksterne henvisninger
 

Golfspillere fra Japan
Kyusyu Open

Kyusyu Open er en regionel golfturnering på Japan's sydligste ø, Kyūshū. Turneringen blev etableret i 1971. Turneringen var en del af Japan Golf Tour fra 1973 til 1991.

Vindere 
 2009 Tadaaki Kimura
 2008 Tomohiko Ogata
 2007 Tadaaki Kimura
 2006 Hidezumi Shirakata
 2005 Kiyoshi Okura
 2004 Yukata Horinouchi
 2003 Hidezumi Shirakata
 2002 Kazuhiro Kinjo
 2001 Mitsukasa Kusakabe
 2000 Takao Nogami
 1999 Kazuhiro Kinjo
 1998 Tsunehisa Yamamoto
 1997 Noburu Fujiike
 1996 Kosei Sakai
 1995 Kimpachi Yoshimura
 1994 Mitsukasa Kusakabe
 1993 Katsuyoshi Tomori
 1992 Norikazu Kawakami
 1991 Kimpachi Yoshimura
 1990 Katsuyoshi Tomori
 1989 Shinji Kuraoka
 1988 Katsuyoshi Tomori
 1987 Katsuyoshi Tomori
 1986 Kimpachi Yoshimura
 1985 Kimpachi Yoshimura
 1984 Toshiya Shibutani
 1983 Noboru Fujiike
 1982 Norio Suzuki
 1981 Yurio Akitomi
 1980 Yurio Akitomi
 1979 Yurio Akitomi
 1978 Norio Suzuki
 1977 Norio Suzuki
 1976 Norio Suzuki
 1975 Norio Suzuki
 1974 Norio Suzuki
 1973 Kunio Koike
 1972 Noburu Shidata
 1971 Katsuji Yanagida

Eksterne henvisninger 
 http://www.jgto.org/jgto/WG02090000Init.do?year=1991&tournaKbnCd=0&conferenceCd=50 
 Golf Union Kyushu Home Page 

Golfturneringer
Etableret i 1971
Kyūshū
Stamhuset Frisenvold

Stamhuset Frisenvold blev oprettet 1731 af Christian Ditlev lensgreve Reventlow. 
Det bestod af Frisenvold, Løjstrup og Kalø, og forøgedes 1744 
med Brusgård.  Stamhuset blev ophævet i 1798.

Se også
Stamhus

Frisenvold
Elvīra Ozoliņa

Elvīra Anatoljevna Ozoliņa (; 8. oktober 1939 i Leningrad i Sovjetunionen) er en pensioneret lettisk og tidligere sovjetisk spydkaster. Ozoliņa blev olympisk mester for Sovjetunionen ved Sommer-OL i 1960 og tildeltes Arbejdets Røde Banner Orden samme år.

Ozoliņa trænede ved Burevestnik Frivilliges Sportsforening i Leningrad. Hun er gift med Jānis Lūsis, som blev olympisk mester ved Sommer-OL i 1968 i mændenes spydkast. Deres søn Voldemārs Lūsis er også spydkaster og har deltaget ved Sommer-OL i 2000 og 2004.

Eksterne henvisninger 

 

Personer fra Sankt Petersborg
Spydkastere fra Letland
Spydkastere fra Sovjetunionen
Olympiske mestre fra Letland
Olympiske mestre fra Sovjetunionen
Dirndl

Dirndl er en traditionel sydtysk og østrigsk kjole for kvinder. Ordet dirndl betyder også pige på den lokale sydtyske dialekt. Tøj inspireret af dirndlen eller folkedragter generelt kaldes for Landhausmode.

Dirndl består sædvanligvis af en kjole, bluse (ofte hvid) og forklæde. Den kan være fremstillet i forskellige slags materiale, men bomuld, hør og silke er blandt de mest almindelige. Dragten fastgøres med lynlåse, hægter og maller, forskellige knapper eller snørebånd.

Dirndlen er baseret på bøndernes traditionelle festdagspåklædning i det sydlige Tyskland og Østrig. Sideløbende med dirndlen findes også folkedragter i disse områder. Folkedragterne er lokale, og hvert område har sine varianter. Nationaldragter varieres også for at markere bærerens sociale status. Dirndlen mangler derimod sådanne varianter. I mere uformelle sammenhænge, kan det stadig forekomme, at selv en dirndl kaldes for en folkedragt. Dirndl og Landhausmode er almindelig under oktoberfester siden 1990'erne.

Eksterne henvisninger 

Folkedragter
Tysk kultur
Østrigsk kultur
Stamhuset Stenalt

Stamhuset Stenalt blev oprettet den 29. januar 1787 af Frederik Christian greve Schack. Det fik kongelig konfirmation den 27. april samme år, og blev forøget  med Estruplund (238 tdr.) ifølge bevilling af 1802. I  1787 bestod det af  633 tdr. hartkorn. 

Stenalt blev nedlagt som Stamhus  efter bevilling af 27. december 1805.

Stenalt
Karma Music

Karma Music er et dansk pladeselskab, der blev etableret i 1976 af musikeren Tømrerclaus. Karma Musik har tilknyttet lydstudiet Karma Music Studio og et forlag. Studiet blev etableret på Gasværksvej i København, og flyttede et par gange indtil studiet blev etableret på Frederiksberg. En række danske punkbands indspillede plader i Karma Studio i 1980'erne, herunder Before, Sods, Martin Hall m.fl.

Eksterne links 
 Karma Musics hjemmeside 

Pladeselskaber fra Danmark
Lokomotiv Jaroslavl

Lokomotiv Jaroslavl () er et professionelt ishockeyhold etableret i 1959 fra Jaroslavl i Rusland, som spiller i den Kontinentale Hockey-Liga (KHL). Holdet spiller sine hjemmekampe på Lokomotiv Arena 2000, som har en kapacitet på 9.070 tilskuere. Holdets tidligere hjemmebane var Avtodizel Arena i perioden fra 1959 til 2001. Lokomotiv Jaroslavl er tre gange russisk mester i ishockey (1997, 2002 og 2003).

Flystyrtet i Jaroslavl 2011 

Den 7. september 2011 omkom næsten hele spillertruppen i et flystyrt udenfor Jaroslavl. I alt mistede 43 mennesker livet i ulykken. Den eneste overlevende var højrevingen Aleksandr Galimov, som døde den 12. september 2011 af sine omfattende skader.

Eksterne henvisninger 
 Officiel hjemmeside 

Ishockeyklubber i Rusland
Ishockeyklubber i KHL
Etableret i 1959
Sport i Jaroslavl
Jan Nielsen

Jan Nielsen kan være flere personer:

 Jan Nielsen (håndboldspiller) – dansk håndboldspiller
 Jan Nielsen (musiker) – dansk musiker og deltager i Stjerne for en aften
 Jan Bonde Nielsen (født i 1938) – dansk erhvervsleder
 Jan Nielsen (tidl. DGS-kasserer) - DGS-kasserer 1982-1984
Alejandro (sang)

Alejandro er tredje single fra den amerikanske sangerinde Lady Gagas andet Ep, The Fame Monster. Sangen er skrevet af Lady Gaga og RedOne, og blev frigivet på verdensplan i 20. april 2010.

Hitliste

Referencer 

Singler fra 2010
Lady Gaga-sange
Dissemineret intravaskulær koagulation

Dissemineret intravaskulær koagulation (dissemineret intravæskulær koagulopati forkortet DIC(efter det engelske Disseminated intravascular coagulation) er en patologisk aktivering af koagulationsmekanismerne som respons på flere mulige sygdomme. DIC fører til dannelse af små blodpropper i blodkarrene i hele kroppen.

Referencer 

Blodsygdomme
Storbritanniens håndboldlandshold (damer)

Storbritanniens håndboldlandshold for kvinder er det kvindelige landshold i håndbold for Storbritannien. Det repræsenterer landet i internationale håndboldturneringer. De reguleres af British Handball Association. Håndboldlandsholdet har kun deltaget i en større international turnering, OL 2012, idet stævnet blev afholdt i London og værtslandets landshold altid er kvalificeret til turneringerne. Landsholdet anses for at være det svageste i Europa. I den seneste EM-kvalifikationskamp, EM-kvalifikationen 2012, blev holdet sidst i sin gruppe med 0 point og en målforskel på -70.

Eksterne henvisninger 
 http://www.eurohandball.com/ech/women/2012/teams/006245/Great+Britain 
 http://www.britishhandball.com/DesktopDefault.aspx?menuid=13128 

Landshold (damer)
Kvindehåndboldlandshold